text: Tjóðleikhúsið skal vera bankandi hjartað í tjóðini
text: #000001
text: - Tjóðleikhús Føroya skal verða bankandi hjartað í bæði býi og tjóð.
text: #000003
text: Orðini eru føgur tá Landsverk umrøður nýggja tjóðleikhúsið, sum skal byggjast við Bursatanga.
text: #000004
text: Tjóðleikhús Føroya skal vera ein mentanardepil, ið er tilvitaður um samskifti og samspæl við umheimin. Her skulu avbjóðandi samfelagsevni takast upp, og húsið skal bjóða til samskifti og kjak um týdningarmikil evni - millum áskoðarar, listafólk, útbúgvingar og granskingarstovnar, skrivar Landsverk í sambandi við at bóklingur er gjørdur um nýggja tjóðleikhúsið.
text: #000005
text: Fyri at mennast og trívast er tað jú neyðugt við list á høgum støði, sum bjóðar okkum av. Sum skapar og flytir sjálvsfatan okkara.
text: #000007
text: Lívsgrundarlagið, samleikin, ja, sjálv tilvera okkara, byggir jú á mentanina.
text: #000008
text: Tjóðleikhús Føroya skal fyrst og fremst verða grundarlagið undir føroysku yrkislistini á palli.
text: #000009
text: Men tað skal eisini verða opið fyri altjóða og norðurlendskum samstørvum, gestasýningum, turné-teatri og fríyrkisbólkum, áhugaleiklist, kvøldskúlum og ungdómsskúlum.
text: #000010
text: Umstøðurnar skulu hava eitt støði, ið tryggjar kongaligum leikhúsum nøktandi umstøður.
text: #000011
text: Tað skal verða eitt vakstrarhús fyri ungar teaturspírar, ið hava hug at trína inn á pallin og gerast yrkisfólk.
text: #000012
text: Nýggja Tjóðleikhúsið skal styrkja og savna landsins leiklist. Tað skal verða ein partur av einum skapandi umhvørvi, ið elur fram virði og vøkstur – bæði í og uttanfyri húsið.
text: #000013
text: Kanna mál um blúnisbrot í svimjihøllini
text: #000016